BECKWITH] TEXT AND TRANSLATION 491 
Ta manawa, ku mai la ka mea ume a waenakonu o ka aha, ia 
Hauailiki me Poliahu e kilu ana, ia manawa, kani aku la ke oli a 
ka mea ume, e hookolili ana i ka welau o ka maile i luna o Hauailika, 
a kaili mai la ka mea ume i ka maile, alaila, ku mai la o- Hauailiki. 
Hele aku la ua mea ume nei a loaa o Hinaikamalama, kau aku la i 
ka maile a kaili mai la. Ia manawa, ku mai la o Hinaikamalama 
mawaho o ka aha imua o ke anaina. 
A ike mai la o Poliahu ia Hinaikamalama, kokoe aku la na makaj 
i ka ike i kona enemi. 
A hala aku la o Hauailiki me Hinaikamalama ma kahi kupono ia 
laua e hooluolu ai. 
Ja laua e hui ana, i aku la o Hinaikamalama ia Hauailiki. “Ina 
he lawe kou ia’u no ka manawa pokole a pau ae, alaila, ua pau kaua, 
no ka mea, aole pela ka makemake o ko’u mau makua, alaila, e waiho 
puupaa ia’u pela. Aka, ina i manao oe e lawe ia’u i wahine hoao 
nau, alaila, e haawi wau ia’u nau mau loa, e like me ka makemake o 
ko’u mau makua.” 
A no kela olelo a ka wahine, hai aku o Hauailiki i kona manao, 
“Ua pono kou manao, ua like no kou manao me ko’u; aka, e hoohui 
mua kaua ia kaua iho e like me ka makemake o ka mea ume, a mahope 
loa aku, alaila hoao loa kaua.” 
“Aole pela,” wahi a Hinaikamalama, “e waiho puupaa ia’u pela, 
a hiki i kou manawa e kii ae ai ia’u, a loaa wau i Hana.” 
I ke kolu o ka po lealea o Hauailiki, i na’lii e akoakoa ana, a me 
na mea e ae, oia ka po i hui ai o Lilinoe, me Poliahu, o Waiau, a me 
Kahoupokane, no ka mea, ua imi mai Jakou ia Poliahu, me ka manao 
ke pono nei ko Aiwohikupua ma noho ana me Poliahu. 
Ta po, ia Aiwohikupua me Makaweli e kilu ana, ai ka waenakonu 
o ko laua manawa lealea, komo ana na wahine noho mauna iloko o 
ka aha lealea. 
Ja Poliahu ma eha e ku ana me na kapa hau o lakou, he mea e ka 
hulali, ia manawa, nei aku la ka aha lealea no keia poe wahine, 
no ke ano e o ko lakou kapa. Ta manawa, popoi mai la ke anu i ka 
aha lealea a puni ka papai kilu, a kau mai la maluna o ka aha ka 
pilikia a hiki i ka wanaao, haalele o Poliahu ma ia Kauai. O keia 
manawa pu no hoi ka haalele ana o Hinaikamalama ia Kauai. 
(Aia a hiki aku i ka hiki ana aku o Laieikawai i Kauai, mahope 
iho o ko Kekalukaluokewa hoao ana me Laieikawai, alaila, e hoomaka 
hou ke kamailio no Hinaikamalama. Ma keia wahi e kamailio no 
ke kauoha a Kauakahialii i kana aikane, pela aku a hiki i ka hui ana 
me Laieikawai.) 
Ta Kauakahialii me Kailiokalauokekoa ma Pihanakalani, mahope 
iho o ko Jaua hoi ana mai Haawii mai. Oiai ua kokoke mai ko laua 
mau la hope. 
